Reno jõgi

Reno (bologna murdes Raggn, ladina keeles Rhenus) on jõgi Põhja-Itaalias Emilia-Romagnas. Reno on pikkuselt Itaalia kümnes jõgi. Suurim linn jõe orus on Bologna.

Jõe keskmine aastane vooluhulk suudmes on 95 m³/s, lättel 25 m³/s. Suurim registreeritud vooluhulk suudmes on 2300 m³/s, üleujutuste ajal on tavaline vooluhulk umbes 1000 m³/s.

Reno oli Po lisajõgi kuni XVIII sajandi lõpuni. 1797. aastal muudeti kaitseks üleujutuste eest jõe sängi.

Reno kallastel asuvad järgmised asulad: Porretta Terme, Vergato, Marzabotto, Sasso Marconi, Casalecchio di Reno, Bologna, Cento, Argenta.

 Galerii 

Viited

Välislingid

Ajalooline ja geograafiline info (itaalia keeles)

Kategooria:Itaalia jõed
Kategooria:Aadria mere vesikond